Πρόταση οδηγίας του Συμβουλίου για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου όσον αφορά την εμπορία νέων επιβατικών αυτοκινήτων (98/C 305/02) (Κείμενο που παρουσιάζει ενδιαφέρον για τον ΕΟΧ) COM(1998) 489 τελικό - 98/0272(SYN)

(Υποβληθείσα από την Επιτροπή στις 3 Σεπτεμβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής,

την γνώμη της Οικονομικής και Κοινωνικής Επιτροπής,

ενεργώντας σύμφωνα με την διαδικασία του άρθρου 189 Γ της συνθήκης, σε συνεργασία με το Ευρωπαϊκό Κοινοβούλιο,

Εκτιμώντας:

(1) ότι το άρθρο 130 Ρ της συνθήκης προβλέπει συνετή και ορθολογική χρησιμοποίηση των φυσικών πόρων 7 ότι η ορθολογική χρήση της ενέργειας είναι ένα από τα κύρια μέσα με τα οποία μπορεί να επιτευχθεί ο στόχος αυτός και να μειωθεί η ρύπανση του περιβάλλοντος 7

(2) ότι η Κοινότητα αναγνωρίζει ότι οι συγκεντρώσεις αερίων θερμοκηπίου στην ατμόσφαιρα πρέπει να σταθεροποιηθούν σε επίπεδο τέτοιο ώστε να προλαμβάνεται επικίνδυνη ανθρωπογενής παρεμβολή στο κλιματικό σύστημα 7

(3) ότι η Κοινότητα δεσμεύεται, βάσει της συμβάσεως πλαισίου των Ηνωμένων Εθνών για την κλιματική αλλαγή, να σταθεροποιήσει τις εκπομπές διοξειδίου του άνθρακος (CO2) στα επίπεδα του 1990 μέχρι το έτος 2000 7

(4) ότι η Κοινότητα δέχθηκε ως στόχο να μειώσει τις εκπομπές της ενός συνόλου αερίων θερμοκηπίου κατά 8 % κατά τη διάρκεια του χρονικού διαστήματος 2008-2012 σχετικά με τα επίπεδα του 1990, ως μέρος του πρωτοκόλλου που εγκρίθηκε κατά την συνδιάσκεψη του Κιότο το Δεκέμβριο του 1997 των συμβαλλομένων μερών της συμβάσεως πλαίσιο των Ηνωμένων Εθνών για την κλιματική αλλαγή 7

(5) ότι η Επιτροπή υπέβαλε πρόταση σχετικά με τη στρατηγική της Κοινότητας για τη μείωση των εκπομπών CO2 από τα επιβατικά αυτοκίνητα και τη βελτίωση της οικονομίας καυσίμου την οποία ενέκρινε το Συμβούλιο με τα συμπεράσματά του της 25ης Ιουνίου 1996 (1) 7

(6) ότι οι πληροφορίες διαδραματίζουν κεντρικό ρόλο στη λειτουργία των δυνάμεων της αγοράς και η παροχή ακριβών, σχετικών και συγκρίσιμων πληροφοριών για την ειδική κατανάλωση καυσίμου των επιβατικών αυτοκινήτων μπορεί να επηρεάζει την επιλογή των καταναλωτών υπέρ εκείνων των αυτοκινήτων τα οποία χρησιμοποιούν λιγότερα καύσιμα και, επομένως, εκπέμπουν λιγότερο CO2, παροτρύνοντας έτσι τους κατασκευαστές να λαμβάνουν μέτρα ώστε να μειώνουν την κατανάλωση καυσίμου των αυτοκινήτων τα οποία κατασκευάζουν 7

(7) ότι, επομένως, είναι απαραίτητο να αναπτυχθεί ετικέτα οικονομίας καυσίμου για όλα τα νέα επιβατικά αυτοκίνητα που επιδεικνύονται στο χώρο πωλήσεως 7

(8) ότι σύμφωνα με τις αρχές της επικουρικότητας και της αναλογικότητας όπως εκτίθενται στο άρθρο 3 Β της συνθήκης, οι στόχοι της παρούσας οδηγίας που αποτελεί στοιχείο-κλειδί της προαναφερόμενης κοινοτικής στρατηγικής, δεν μπορούν να επιτευχθούν επαρκώς από τα κράτη μέλη και δύνανται συνεπώς να επιτευχθούν καλύτερα σε κοινοτικό επίπεδο 7 ότι η παρούσα οδηγία περιορίζεται στο ελάχιστο δυνατόν και δεν υπερβαίνει τα αναγκαία όρια για την επίτευξη του εν λόγω στόχου 7

(9) ότι η ετικέτα οικονομίας καυσίμου πρέπει να περιλαμβάνει πληροφορίες για την κατανάλωση καυσίμου και τις ειδικές εκπομπές CO2 που έχουν προσδιοριστεί σύμφωνα με τα εναρμονισμένα πρότυπα και τις μεθόδους που προβλέπονται στην οδηγία 80/1268/ΕΟΚ (2) του Συμβουλίου, της 16ης Δεκεμβρίου 1980, σχετικά με το εκπεμπόμενο διοξείδιο του άνθρακα και την κατανάλωση καυσίμων των οχημάτων με κινητήρα, όπως τροποποιήθηκε τελευταία από την οδηγία 93/116/ΕΚ (3) της Επιτροπής 7

(10) ότι είναι απαραίτητο να διατίθενται συμπληρωματικές τυποποιημένες πληροφορίες για την κατανάλωση καυσίμου όλων των εκδόσεων της αγοράς νέων αυτοκινήτων υπό κατάλληλη μορφή, τόσο στο χώρο πωλήσεως όσο και από καθορισμένο οργανισμό στα κράτη μέλη 7 ότι τέτοιου είδους πληροφορίες μπορεί να είναι χρήσιμες για τους καταναλωτές οι οποίοι διαμορφώνουν την απόφασή τους σχετικά με την αγορά πριν επισκεφθούν την έκθεση αυτοκινήτων ή οι οποίοι επιλέγουν να μην καταφύγουν στις υπηρεσίες ενός αντιπροσώπου ή να μην επισκέπτονται έκθεση όταν αγοράζουν επιβατικό αυτοκίνητο 7

(11) ότι είναι σημαντικό να γνωστοποιούνται στους δυνητικούς πελάτες, τα πλέον αποδοτικά από πλευράς καυσίμου αυτοκίνητα που διατίθενται μέσω δεδομένου πωλητού 7

(12) ότι όλη η διαφημιστική βιβλιογραφία που προετοιμάζεται από τους κατασκευαστές και τους πωλητές και χρησιμοποιείται κατά την εμπορία νέων επιβατικών αυτοκινήτων, πρέπει να περιλαμβάνει τα σχετικά δεδομένα κατανάλωσης καυσίμου για τα οχήματα τα οποία αφορά,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Σκοπός της παρούσας οδηγίας είναι να διασφαλιστεί ότι διατίθενται στους καταναλωτές πληροφορίες σχετικά με την οικονομία καυσίμου νέων επιβατικών αυτοκινήτων που προσφέρονται προς πώληση ή χρηματοδοτική μίσθωση στην Κοινότητα.

Άρθρο 2

Για τους σκοπούς της παρούσας οδηγίας νοείται ως:

«επιβατικό αυτοκίνητο»: μηχανοκίνητο όχημα κατηγορίας Μ1, όπως ορίζεται στο παράρτημα 1 της οδηγίας 70/156/ΕΟΚ του Συμβουλίου (4), το οποίο χρησιμοποιείται για τη μεταφορά επιβατών και το οποίο φέρει το πολύ οκτώ καθίσματα επιπλέον του καθίσματος οδηγού. Δεν περιλαμβάνει οχήματα που υπάγονται στο πεδίο εφαρμογής της οδηγίας 92/61/ΕΟΚ (5) του Συμβουλίου 7

«νέο επιβατικό αυτοκίνητο»: οποιοδήποτε επιβατικό αυτοκίνητο το οποίο δεν έχει πωληθεί προηγουμένως σε πρόσωπο το οποίο το αγόρασε για σκοπούς άλλους από την πώληση ή την προσφορά του 7

«πιστοποιητικό συμμόρφωσης»: το έγγραφο που προβλέπεται στο άρθρο 6 της οδηγίας 70/156/ΕΟΚ, το οποίο πρέπει να συνοδεύει όλα τα νέα επιβατικά αυτοκίνητα και το οποίο απαιτείται προκειμένου ένα επιβατικό αυτοκίνητο να μπορεί να πωλείται, να ταξινομείται ή να λαμβάνει άδεια θέσεως σε λειτουργία 7

«πωλητής»: πρόσωπο ή εμπορική επιχείρηση, των οποίων η επιχειρηματική δραστηριότητα συνεπάγεται την πώληση ή τη χρηματοδοτική εκμίσθωση νέων επιβατικών αυτοκινήτων. Δεν περιλαμβάνει τα πρόσωπα εκείνα ή τους οργανισμούς που ασχολούνται αποκλειστικά με την παροχή χρηματοδότησης στους καταναλωτές, προκειμένου αυτοί να μπορούν να αγοράσουν όχημα 7

«χώρος πωλήσεως»: τοποθεσία, όπως έκθεση αυτοκινήτων ή υπαίθριος χώρος, όπου παρουσιάζονται επιβατικά αυτοκίνητα και προσφέρονται προς πώληση ή χρηματοδοτική μίσθωση σε δυνητικούς πελάτες 7

«επίσημη κατανάλωση καυσίμου»: η κατανάλωση καυσίμου που μετράται σύμφωνα με τις διατάξεις της οδηγίας 80/1268/ΕΟΚ 7

«επίσημες ειδικές εκπομπές CO2»: οι ειδικές εκπομπές CO2 που καθορίζονται σύμφωνα με τις διατάξεις της οδηγίας 80/1268/ΕΟΚ 7

«ετικέτα οικονομίας καυσίμου»: ετικέτα η οποία περιλαμβάνει ορισμένα ζητήματα πληροφόρησης των καταναλωτών, όσον αφορά την επίσημη κατανάλωση καυσίμου και τις επίσημες ειδικές εκπομπές CO2 του αυτοκινήτου στο οποίο επικολλάται 7

«οδηγός οικονομίας καυσίμου:» συλλογή των επίσημων δεδομένων κατανάλωσης καυσίμου και των επίσημων ειδικών εκπομπών CO2 χωριστά για κάθε νέα μάρκα, παραλλαγή ή έκδοση επιβατικού αυτοκινήτου που διατίθεται στην αγορά νέων αυτοκινήτων στο κράτος μέλος 7

«διαφημιστική βιβλιογραφία»: όλο το έντυπο υλικό που χρησιμοποιείται από τους κατασκευαστές και τους πωλητές νέων αυτοκινήτων στην εμπορία, διαφήμιση και προώθηση των οχημάτων τους στο ευρύ κοινό. Αυτό περιλαμβάνει, τουλάχιστον, τεχνικά εγχειρίδια, φυλλάδια, διαφημίσεις σε εφημερίδες, περιοδικά και εμπορικό τύπο και αφίσες 7

«μάρκα»: η εμπορική επωνυμία του προσώπου ή του οργανισμού που είναι υπεύθυνος έναντι αρχής εγκρίσεως τύπου για όλα τα ζητήματα του τύπου οχήματος και είναι αυτή που εμφανίζεται στο πιστοποιητικό συμμόρφωσης 7

«παραλλαγή»: τα αυτοκίνητα εκείνα τα οποία ανήκουν στον ίδιο τύπο, όπως ορίζεται στο παράρτημα ΙΙ Β της οδηγίας 70/156/ΕΟΚ, αλλά τα οποία διαφέρουν μεταξύ τους σε ορισμένες επιτρεπτές πλευρές 7

«εκδόσεις»: τα αυτοκίνητα εκείνα τα οποία ανήκουν στην ίδια παραλλαγή, όπως ορίζεται στο παράρτημα ΙΙ Β της 70/156/ΕΟΚ, αλλά τα οποία διαφέρουν μεταξύ τους σε ορισμένες επιτρεπτές πλευρές 7

«μέση τιμή καυσίμου»: μία τιμή αναφοράς βενζίνης ή καυσίμου πετρελαίου, η οποία είναι αντιπροσωπευτική της επικρατούσας αγοράς για τα καύσιμα αυτά σε κάθε κράτος μέλος.

Άρθρο 3

Για τους σκοπούς της παρούσας οδηγίας, τα κράτη μέλη καθορίζουν μέση τιμή καυσίμου τόσο για τη βενζίνη όσο και για το πετρέλαιο ντήζελ την 1η Ιανουαρίου κάθε έτους και διασφαλίζουν ότι οι πληροφορίες αυτές διατίθενται ελεύθερα, ειδικότερα, στα πρόσωπα εκείνα ή στους οργανισμούς που ασχολούνται με την εφαρμογή των διατάξεων της παρούσας οδηγίας.

Άρθρο 4

Τα κράτη μέλη διασφαλίζουν ότι ετικέτα οικονομίας καυσίμου, η οποία πληρεί τις απαιτήσεις που προβλέπονται στο παράρτημα Ι, τοποθετείται κατά τρόπο ώστε να είναι σαφώς ορατή στο ανεμοθωράκιο όλων των νέων επιβατικών αυτοκινήτων στο χώρο πωλήσεως.

Δεν είναι πάντως απαραίτητο να τοποθετείται στα επιβατικά αυτοκίνητα για τα οποία τα δεδομένα επίσημης κατανάλωσης καυσίμου και επισήμων ειδικών εκπομπών CO2 δεν εμφανίζονται στο πιστοποιητικό συμμόρφωσης.

Άρθρο 5

Τα κράτη μέλη διασφαλίζουν ότι ο οδηγός οικονομίας καυσίμου συντάσσεται τουλάχιστον σε ετήσια βάση, σύμφωνα με τις απαιτήσεις του παραρτήματος ΙΙ.

Ο οδηγός αυτός πρέπει να είναι περιορισμένων διαστάσεων, φορητός και να διατίθεται δωρεάν στους καταναλωτές κατόπιν αιτήσεώς τους, τόσο στο χώρο πωλήσεως όσο και από καθορισμένο οργανισμό σε έκαστο κράτος μέλος. Τα κράτη μέλη διασφαλίζουν επίσης ότι ο οδηγός αυτός διατίθεται με ηλεκτρονικά μέσα, όπως το Internet, και ότι αυτή η μορφή του οδηγού τηρείται ενήμερη όσον αφορά αλλαγές στη σειρά νέων εκδόσεων επιβατικών αυτοκινήτων που διατίθενται προς πώληση στα κράτη μέλη.

Άρθρο 6

Τα κράτη μέλη διασφαλίζουν ότι οι πωλητές για κάθε μάρκα που διατίθεται προς πώληση στο χώρο πωλήσεως, παρουσιάζουν κατάλογο των δεδομένων επίσημης κατανάλωσης καυσίμου και των επίσημων ειδικών εκπομπών CO2 για όλα τα νέα επιβατικά αυτοκίνητα που διατίθενται προς πώληση στο χώρο πωλήσεως, μέσω αφίσας. Τα δεδομένα αυτά πρέπει να παρουσιάζονται σε εμφανή θέση και σύμφωνα με τη μορφή του παραρτήματος ΙΙΙ.

Άρθρο 7

Τα κράτη μέλη διασφαλίζουν ότι όλη η διαφημιστική βιβλιογραφία περιέχει τα δεδομένα επίσημης κατανάλωσης καυσίμου των οχημάτων στα οποία αναφέρεται, σύμφωνα με τις απαιτήσεις του παραρτήματος IV.

Άρθρο 8

Τα κράτη μέλη διασφαλίζουν ότι απαγορεύεται η παρουσία άλλων σημάτων, συμβόλων ή επιγραφών σχετικά με την κατανάλωση καυσίμου, που δεν συμμορφώνονται προς τις απαιτήσεις της παρούσας οδηγίας, αν ενδέχεται η παρουσία τους να προκαλεί σύγχυση στους δυνητικούς καταναλωτές των νέων επιβατικών αυτοκινήτων.

Άρθρο 9

Τα κράτη μέλη κοινοποιούν στην Επιτροπή τον αρμόδιο οργανισμό ή οργανισμούς που είναι υπεύθυνοι για την εφαρμογή και τη λειτουργία του προγράμματος πληροφόρησης των καταναλωτών, το οποίο περιγράφεται στην παρούσα οδηγία.

Άρθρο 10

Τυχόν τροποποιήσεις που είναι απαραίτητες προκειμένου να προσαρμοστούν τα παραρτήματα της παρούσας οδηγίας, ώστε να λαμβάνεται υπόψη η πρόοδος, εγκρίνονται από την Επιτροπή σύμφωνα με τη διαδικασία που προβλέπεται στο άρθρο 11 κατόπιν διαβουλεύσεων με τις ενώσεις καταναλωτών και τα λοιπά ενδιαφερόμενα μέρη.

Τα κράτη μέλη προκειμένου να συμβάλουν στην εν λόγω διαδικασία προσαρμογής, πέντε έτη αφότου τεθεί σε ισχύ η παρούσα οδηγία, υποβάλουν έκθεση στην Επιτροπή σχετικά με την αποτελεσματικότητα των διατάξεων της παρούσας οδηγίας.

Άρθρο 11

Η Επιτροπή επικουρείται από την επιτροπή που έχει συσταθεί βάσει του άρθρου 10 της οδηγίας 92/75/ΕΟΚ του Συμβουλίου (6).

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 12

1. Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία το αργότερο την 31η Δεκεμβρίου 1999. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά τη επίσημη δημοσίευσή τους.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 13

Τα κράτη μέλη καθορίζουν το σύστημα των κυρώσεων που επιβάλλονται στις παραβιάσεις των εθνικών διατάξεων που έχουν θεσπιστεί σε εκτέλεση της παρούσας οδηγίας και λαμβάνουν κάθε αναγκαίο μέτρο για να εξασφαλιστεί η θέση τους σε εφαρμογή. Οι εν λόγω κυρώσεις πρέπει να είναι αποτελεσματικές, ανάλογες και αποτρεπτικές. Τα κράτη μέλη κοινοποιούν αυτές τις διατάξεις στην Επιτροπή το αργότερο μέχρι την ημερομηνία που αναφέρεται στο άρθρο 12 και κάθε μεταγενέστερη τροποποίησή τους το συντομότερο δυνατόν.

Άρθρο 14

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 15

Η παρούσα οδηγία απευθύνεται στα κράτη μέλη.

(1) COM(95) 689 τελικό.

(2) ΕΕ L 375 της 31.12.1980, σ. 36.

(3) ΕΕ L 329 της 30.12.1993, σ. 39.

(4) ΕΕ L 42 της 23.2.1970, σ. 1.

(5) ΕΕ L 225 της 10.8.1992, σ. 72.

(6) ΕΕ L 297 της 13.10.1992, σ. 16.

ΠΑΡΑΡΤΗΜΑ I

ΠΕΡΙΓΡΑΦΗ ΤΗΣ ΕΤΙΚΕΤΑΣ ΟΙΚΟΝΟΜΙΑΣ ΚΑΥΣΙΜΟΥ

Τα κράτη μέλη διασφαλίζουν, τουλάχιστον, ότι στο έδαφός τους όλες οι ετικέτες οικονομίας καυσίμου:

1. Συμμορφώνονται προς τυποποιημένη μορφή, προκειμένου να καθίσταται δυνατή μεγαλύτερη αναγνώριση από τους καταναλωτές 7

2. είναι διαστάσεων 297 mmΧ210 mm (διαστάσεις Α4) 7

3. περιλαμβάνουν τη μάρκα, την παραλλαγή, την έκδοση και τον τύπο καυσίμου του επιβατικού αυτοκινήτου στο οποίο τοποθετούνται 7

4. περιέχουν την αριθμητική τιμή της επίσημης κατανάλωσης καυσίμου και των επίσημων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (1/100 km), είτε σε μίλια ανά γαλόνι (mpg), είτε σε χιλιόμετρα ανά λίτρο (km/1), είτε σε κατάλληλο συνδυασμό αυτών και πρέπει να παρουσιάζεται με ακρίβεια ενός δεκαδικού ψηφίου. Οι επίσημες ειδικές εκπομπές CO2 πρέπει να παρατίθενται στον πλησιέστερο ολόκληρο αριθμό σε γραμμάρια ανά χιλιόμετρο (g/km).

5. περιέχουν εκτίμηση των δαπανών για καύσιμα που συνδέονται με την οδήγηση σε απόσταση 10 000 χιλιομέτρων ή 6 000 μιλίων για το συγκεκριμένο όχημα και τον εν λόγω τύπο καυσίμου. Ο υπολογισμός της δαπάνης καυσίμου κάνει χρήση της μέσης τιμής καυσίμου που καθορίζεται ετησίως σε έκαστο κράτος μέλος. Ο υπολογισμός της δαπάνης καυσίμου πρέπει να συνοδεύεται από κατάλληλο κείμενο, το οποίο εξηγεί τις βασικές υποθέσεις και την τιμή καυσίμου που χρησιμοποιείται κατά τον υπολογισμό. Το κείμενο που εξηγεί τις βασικές υποθέσεις περιλαμβάνει αναφορά στις συνθήκες οδήγησης που εξομοιώνονται από τον κύκλο δοκιμής, ο οποίος προβλέπεται στην οδηγία 80/1268/ΕΟΚ, εξήγηση του τρόπου με τον οποίο υπολογίστηκε η μέση τιμή καυσίμου, καθώς και εξήγηση του γεγονότος ότι το στοιχείο κόστους δίδεται για 10 000 χιλιόμετρα (6 000 μίλια), έτσι ώστε οι καταναλωτές να μπορούν εύκολα να υπολογίσουν το ετήσιο κόστος καυσίμου τους για συγκεκριμένο όχημα 7

6. περιλαμβάνουν το ακόλουθο κείμενο σχετικά με τη διαθεσιμότητα του οδηγού οικονομίας καυσίμου: «Οδηγός οικονομίας καυσίμου, ο οποίος περιλαμβάνει δεδομένα κατανάλωσης καυσίμου για όλα τα νέα αυτοκίνητα. Διατίθεται δωρεάν από τον πωλητή» 7

7. περιλαμβάνει το ακόλουθο κείμενο:

«Επιπλέον της απόδοσης καυσίμου ενός αυτοκινήτου, η συμπεριφορά κατά την οδήγηση, καθώς και άλλοι μη τεχνικοί παράγοντες παίζουν ρόλο στον καθορισμό της οικονομίας καυσίμου ενός αυτοκινήτου και των εκπομπών CO2. Το CO2 είναι το κύριο αέριο θερμοκηπίου που είναι υπεύθυνο για την αύξηση της θερμοκρασίας του πλανήτη».

ΠΑΡΑΡΤΗΜΑ II

ΠΕΡΙΓΡΑΦΗ ΤΟΥ ΟΔΗΓΟΥ ΟΙΚΟΝΟΜΙΑΣ ΚΑΥΣΙΜΟΥ

Τα κράτη μέλη διασφαλίζουν ότι ο οδηγός οικονομίας καυσίμου περιλαμβάνει τουλάχιστον, τις ακόλουθες πληροφορίες

1. Την αριθμητική τιμή της επίσημης κατανάλωσης καυσίμου και των επισήμων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (l/100 km) είτε σε μίλια ανά γαλόνι (mpg), είτε σε χιλιόμετρα ανά λίτρο (km/l) ή σε κατάλληλο συνδυασμό των ανωτέρω και εκφράζεται με ακρίβεια ενός δεκαδικού ψηφίου. Οι επίσημες ειδικές εκπομπές CO2 πρέπει να παρατίθενται στον πλησιέστερο ολόκληρο αριθμό σε γραμμάρια ανά χιλιόμετρο (g/km).

2. Εμφανή κατάλογο των δέκα πλέον αποδοτικών από πλευράς καυσίμων νέων εκδόσεων αυτοκινήτων που κατατάσσονται σε τάξη αυξανομένων ειδικών εκπομπών CO2 για κάθε τύπο καυσίμου (βενζίνη και πετρέλαιο). Ο κατάλογος πρέπει να περιλαμβάνει την μάρκα, την παραλλαγή και την έκδοση καθώς και τις επίσημες ειδικές εκπομπές CO2 την επίσημη κατανάλωση καυσίμου και το κόστος καυσίμου που συνδέεται με οδήγηση 10 000 χιλιομέτρων ή 6 000 μιλίων για το εν λόγω συγκεκριμένο όχημα.

3. Οι επίσημες ειδικές εκπομπές CO2 πρέπει να αναγράφονται στον πλησιέστερο ολόκληρο αριθμό σε γραμμάρια ανά χιλιόμετρο (g/km). Η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (l/100 km), είτε σε μίλια ανά γαλόνι (mpg), είτε σε χιλιόμετρα ανά λίτρα (km/l), είτε σε κατάλληλο συνδυασμό των ανωτέρω. Όλα τα δεδομένα κατανάλωσης καυσίμου πρέπει να αναγράφονται με ακρίβεια ενός δεκαδικού ψηφίου. Ο υπολογισμός του κόστους καυσίμου κάνει χρήση της μέσης τιμής καυσίμου που καθορίζεται ετησίως σε έκαστο κράτος μέλος. Η εκτίμηση κόστους καυσίμου πρέπει να συνοδεύεται από κατάλληλο κείμενο που εξηγεί τις βασικές υποθέσεις και την τιμή καυσίμου που χρησιμοποιείται στον υπολογισμό. Κείμενο που εξηγεί τις βασικές υποθέσεις πρέπει να περιλαμβάνει αναφορά στις συνθήκες οδήγησης που εξομοιώνονται από τον κύκλο δοκιμής, ο οποίος περιλαμβάνεται στην οδηγία 80/1268/ΕΟΚ, εξήγηση του τρόπου με τον οποίο υπολογίστηκε η μέση τιμή καυσίμου, καθώς και εξήγηση του γεγονότος ότι το στοιχείο κόστους δίδεται για 10 000 χιλιόμετρα (6 000 μίλια), έτσι ώστε οι καταναλωτές να μπορούν εύκολα να υπολογίζουν το ετήσιο κόστος καυσίμου για συγκεκριμένο όχημα.

>ΘΕΣΗ ΠΗΝΑΚΑ>

4. Συμβουλές στους οδηγούς για την πληθώρα μη τεχνικών μέτρων που μπορούν να λαμβάνουν, προκειμένου να βελτιώνουν την κατανάλωση καυσίμου του οχήματός τους, για παράδειγμα, καταργώντας την επιθετική οδήγηση, ταξιδεύοντας σε χαμηλότερες ταχύτητες, προβλέποντας τις πεδήσεις, φουσκώνοντας σωστά τα λάστιχα, μειώνοντας τα χρονικά διαστήματα στο ρελαντί, αποφεύγοντας τη μεταφορά υπερβολικού βάρους, κ.λπ.

5. Εξήγηση των επιπτώσεων των εκπομπών αερίων θερμοκηπίου, της πιθανής κλιματικής μεταβολής και της σχέσης των αυτοκινήτων με αυτά, καθώς και αναφορά στις διάφορες επιλογές καυσίμου που προσφέρονται στους καταναλωτές και τις επιπτώσεις τους στο περιβάλλον βάσει των τελευταίων επιστημονικών στοιχείων και των νομοθετικών απαιτήσεων.

ΠΑΡΑΡΤΗΜΑ III

ΠΕΡΙΓΡΑΦΗ ΤΗΣ ΑΦΙΣΑΣ ΠΟΥ ΠΡΕΠΕΙ ΝΑ ΑΝΑΡΤΑΤΑΙ ΣΤΟ ΧΩΡΟ ΠΩΛΗΣΗΣ

Τα κράτη μέλη διασφαλίζουν ότι οι πωλητές παρουσιάζουν αφίσα, η οποία περιέχει κατάλογο όλων των νέων εκδόσεων αυτοκινήτων που διατίθενται προς πώληση στο χώρο πώλησης και κατατάσσονται σύμφωνα με την επίσημη κατανάλωσή τους καυσίμων. Σε περιπτώσεις όπου ο πωλητής διαθέτει προς πώλησην περισσότερες της μίας μάρκας, εξασφαλίζει χωριστή αφίσα για κάθε μάρκα. Η αφίσα (οι αφίσες) πληρούν, τουλάχιστον, τις ακόλουθες απαιτήσεις:

1. ελάχιτες διαστάσεις 70 cm Χ 50 cm.

2. οι πληροφορίες επί της αφίσας πρέπει να είναι ευανάγνωστες.

3. οι νέες εκδόσεις αυτοκινήτων πρέπει να είναι συγκεντρωμένες και ταξινομημένες χωριστά, σύμφωνα με τον τύπο καυσίμου (βενζίνη ή πετρέλαιο). Για κάθε αυτοκίνητο στον κατάλογο, η μάρκα, η παραλλαγή, η έκδοση, οι επίσημες εκπομπές CO2 η επίσημη κατανάλωση καυσίμου και το κόστος καυσίμου που αντιστοιχεί σε 10 000 ή 6 000 μίλια πρέπει να περιλαμβάνονται για το εν λόγω συγκεκριμένο όχημα. Για κάθε τύπο καυσίμου, οι εκδόσεις πρέπει να διαβαθμίζονται σε τάξη αυξανομένων εκπομπών CO2 με το πλέον αποδοτικό από πλευράς καυσίμου όχημα τοποθετημένο στην κορυφή του καταλόγου.

4. Οι επίσημες ειδικές εκπομπές CO2 πρέπει να αναγράφονται στον πλησιέστερο ολόκληρο αριθμό σε γραμμάρια ανά χιλιόμετρο (g/km) η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (l/100 km), είτε σε κατάλληλο συνδυασμό των ανωτέρω. Ο υπολογισμός του κόστους καυσίμου κάνει χρήση της μέσης τιμής καυσίμου που καθορίζεται ετησίως σε έκαστο κράτος μέλος. Η εκτίμηση κόστους καυσίμου πρέπει να συνοδεύεται από κατάλληλο κείμενο το οποίο εξηγεί τις βασικές υποθέσεις και την τιμή καυσίμου που χρησιμοποιείται στον υπολογισμό. Το κείμενο που εξηγεί τις βασικές υποθέσεις πρέπει να περιλαμβάνει αναφορά στις συνθήκες οδήγησης που εξομοιώνονται από τον κύκλο δοκιμής, ο οποίος περιλαμβάνεται στην οδηγία 80/1268/ΕΟΚ, εξήγηση του τρόπου με τον οποίο υπολογίστηκε η μέση τιμή καυσίμου και εξήγηση του γεγονότος ότι το στοιχείο κόστους αναφέρεται σε 10 000 χιλιόμετρα (6 000 μίλια), έτσι ώστε οι καταναλωτές να μπορούν εύκολα να υπολογίσουν το ετήσιο κόστος καυσίμου για συγκεκριμένο αυτοκίνητο.

Όλα τα δεδομένα κατανάλωσης καυσίμου πρέπει να αναγράφονται με ακρίβεια ενός δεκαδικού ψηφίου. Προτεινόμενη μορφή παρουσιάζεται κατωτέρω:

>ΘΕΣΗ ΠΗΝΑΚΑ>

5. Η αφίσα πρέπει να περιλαμβάνει το ακόλουθο κείμενο, όσον αφορά τη διαθεσιμότητα του οδηγού οικονομίας καυσίμου: «Οδηγός οικονομίας καυσίμου, ο οποίος περιλαμβάνει δεδομένα κατανάλωσης καυσίμου για όλα τα νέα αυτοκίνητα. Διατίθεται από τον πωλητή δωρεάν».

6. Πρέπει να περιλαμβάνει το ακόλουθο κείμενο:

«Επιπλέον της απόδοσης καυσίμου του αυτοκινήτου, η οδική συμπεριφορά, καθώς και άλλοι μη τεχνικοί παράγοντες παίζουν ρόλο στον καθορισμό της οικονομίας καυσίμου ενός αυτοκινήτου και των εκπομπών CO2. Το CO2 είναι το κύριο αέριο θερμοκηπίου που είναι υπεύθυνο για την αύξηση της θερμοκρασίας του πλανήτη».

ΠΑΡΑΡΤΗΜΑ IV

Η ΠΑΡΟΧΗ ΔΕΔΟΜΕΝΩΝ ΚΑΤΑΝΑΛΩΣΗΣ ΚΑΥΣΙΜΟΥ ΣΤΗ ΔΙΑΦΗΜΙΣΤΙΚΗ ΒΙΒΛΙΟΓΡΑΦΙΑ

Τα κράτη μέλη διασφαλίζουν ότι όλη η διαφημιστική βιβλιογραφία περιλαμβάνει τα επίσημα δεδομένα κατανάλωσης καυσίμου του οχήματος στο οποίο αναφέρεται. Οι πληροφορίες αυτές πρέπει, τουλάχιστον, να πληρούν τις ακόλουθες απαιτήσεις:

1. πρέπει να είναι ευανάγνωστες και εξίσου εμφανείς με το κύριο μέρος των πληροφοριών που περιλαμβάνονται στη διαφημιστική βιβλιογραφία 7

2. πρέπει να είναι ευκατανόητες, ακόμα και σε περίπτωση επιπόλαιας επαφής 7

3. τα επίσημα δεδομένα κατανάλωσης καυσίμου πρέπει να παρέχονται για όλες τις διαφορετικές εκδόσεις αυτοκινήτων, τις οποίες καλύπτει το διαφημιστικό υλικό. Εάν καθορίζονται περισσότερες από μία εκδόσεις, τότε είτε μπορούν να περιλαμβάνονται τα επίσημα δεδομένα κατανάλωσης καυσίμου για όλες τις εκδόσεις, είτε να αναφέρεται η περιοχή μεταξύ της χειρότερης και της καλύτερης κατανάλωσης καυσίμου. Η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (λ/100 km) είτε σε μίλια ανά γαλόνι (mpg), είτε σε χιλιόμετρα ανά λίτρο (km/l) είτε σε κατάλληλο συνδυασμό των ανωτέρω. Όλα τα αριθμητικά δεδομένα πρέπει να αναγράφονται με ακρίβεια ενός δεκαδικού ψηφίου.

Εάν η διαφημιστική βιβλιογραφία περιλαμβάνει μόνο αναφορά στην εμπορική επωνυμία της μάρκας και όχι σε ειδική έκδοση ή όχημα, τότε δεν είναι απαραίτητο να παρέχονται δεδομένα κατανάλωσης καυσίμου.